Gwamnan Gombe ya dakatar da shugaban hukumar kudin shiga ta jihar ▷ Legit.ng
Gwamnan Gombe ya dakatar da shugaban hukumar kudin shiga ta jihar
12 days ago 1618 views by Naziru Dalha Taura
Gwamnan jihar Gombe, Muhammad Inuwa Yahaya ya dakatar da shugaban hukumar kudin shiga ta jihar. A takardar da babban mataimakin gwamnan na musamman, Isma'ila Uba Misilli ya fitar, ya ce ana bukatar dakataccen shugaban, Salisu Adamu Dukku da ya mika ragamar hukumar ga Abubakar Inuwa Tata, shugaban Fiscal Responsibility Commission.
Kamar yadda takardar ta bayyana, shugaban hukumar, Salisu Dukku da wasu ma'aikata uku; Abubakar Magaji Difa, Ismail Ishaq da Umar Shamaki Tula, su gaggauta kai kansu ofishin sakataren gwamnatin jihar don umarni na gaba.
Amma kuma, Sadiq Abubakar, Sulaiman Adamu da Mohammed Usman Bello an umarcesu da su gaggauta mika karagar mulkin sashensu ga mataimakansu sannan kuma su garzaya ofishin shugaban ma'aikatan jihar don samun umarni na gaba.
DUBA WANNAN: Zuwa da mata zauren majalisa: Mahaifina ya mutu ya bar 'ya'ya fiye da 40 - Hon. Alasan Doguwa
Amma kuma takardar ba ta sanar da dalilin dakatar da ma'aikatan hukumar kudin shigan ba kasa da watanni bakwai da aka basu mukaman.
Toh sai dai wata majiya da ta bukaci a sirranta ta kuma mai karfin, ta ce hakan na da nasaba da rashin kwazo tare da zarginsu da rub da ciki a kan kudaden da hukumar ke samarwa, kamar yadda jaridar Daily Trust ta ruwaito.
"Bayan rashin wani abin arziki ta fannin kudin shiga tun bayan da aka nada su a watanni bakwai da suka gabata, ana zarginsu da waddaka tare da watanda da kananan kudaden da hukumar ta samu," majiyar ta ce.
Gombe State News TodayHausa News
3 hours ago 2086 views
Innalillahi wa inna ilaihi raji’un: Annobar cutar ‘Corona Virus’ ta kashe mutane 900